તેણે ફરી અમિતને ફોન લગાડ્યો અને રિપોર્ટર તરીકેની કિમિયાગીરી કામે લગાડવા માંડી. અમિત પાસેથી મળેલી માહિતી તેને રસપ્રદ લાગી હતી. સુરજ છેલ્લાં ત્રણેક દિવસથી દોડધામમાં હતો. પોતાને ગામ જવાનું કહેતો હતો. આગલા દિવસે તેના વતનમાંથી તેના સમાજના ચાર-પાંચ છોકરા પણ અહીં હતા અને યુનિવર્સિટી હોસ્ટેલમાં તેમની રહેવાની વ્યવસ્થા કરી હતી. મોડી સાંજે ખુદ અમિત જ તેમને ડેક્કન જીમખાના પાસે મૂકવા ગયો હતો.